คือตรวจเลือดแล้วผลออกมาว่าเกล็ดเลือดต่ำอยู่ที่80,000บ้าง 100,000บ้าง 120,000บ้าง ตรวจครั้งไหนก็ไม่เกินนี้ แบบนี้ต้องรักษามั้ยคะ หรือใช้ชีวิตปกติแบบไม่ต้องรักษา แต่ช่วงนี้รู้สึกเพลียๆเวียนหัวบ่อยๆ ไม่รู้เกี่ยวกับเรื่องนี้รึเปล่า รบกวนคุณช่วยให้คำตอบทีนะคะ
สวัสดีค่ะ การมีเกล็ดเลือดต่ำ คือ ภาวะที่เกล็ดเลือดมีจำนวนน้อยกว่า 150,000 เกล็ดต่อไมโครลิตร อาจพบรอยช้ำ เป็นจ้ำ หรือจุดแดงใต้ผิวหนัง รวมถึงมีเลือดออกมาก ถึงแม้จะเป็นแผลขนาดเล็ก โดยมีสาเหตุมาจากการผลิตเกล็ดเลือดที่บริเวณไขกระดูกไม่เพียงพอ หรือภูมิคุ้มกันร่างกายทำลายเกล็ดเลือดเกล็ดเลือดต่ำเกิดได้จาก1.ไข้เลือดออก เป็นโรคที่ทำให้มีไข้สูง อ่อนเพลีย และมีเกล็ดเลือดต่ำได้2 โรคโลหิตจางจากไขกระดูกฝ่อ3 โรคมะเร็งเม็ดเลือดขาว มะเร็งต่อมน้ำเหลือง จะไปทำลายไขกระดูก4 การสัมผัสสารเคมีบางชนิด เช่น สารกำจัดศัตรูพืช สารหนู หรือเบนซีน การใช้ยาบางชนิด เช่น ยาขับปัสสาวะ ยาคลอแรมเฟนิคอล5 การดื่มแอลกอฮอล์อย่างหนักมานาน การขาดแร่ธาตุและวิตามิน เช่น วิตามินบี 12 โฟเลท ธาตุเหล็กแนะนำพบแพทย์เพื่อรักษาต่อเนื่องและหาสาเหตุ ซึ่งแพทย์จะตรวจเพิ่มเติมต่อไปอีกหลายอย่างเพื่อหาสาเหตุที่แน่ชัด การรู้สึกเพลีย เวียนหัวบ่อย อาจจะไม่ใช่อาการที่จำเพาะกับเกล็ดเลือดต่ำมากนัก แต่ควรแจ้งให้แพทย์ที่ดูแลโดยตรงทราบเพื่อหาสาเหตุเช่นกัน